CELEX: C2005/045/31
Language: sl
Date: 2005-02-19 00:00:00
Title: Zadeva C-508/04: Tožba Komisije Evropskih skupnosti proti Republiki Avstriji, vložena dne 8. decembra 2004

19.2.2005   
            
            
               SL
            
            
               Uradni list Evropske unije
            
            
               C 45/17
            
         Tožba Komisije Evropskih skupnosti proti Republiki Avstriji, vložena dne 8. decembra 2004
   (Zadeva C-508/04)
   (2005/C 45/31)
   Jezik postopka: nemščina
   Komisija Evropskih skupnosti, ki jo zastopata Michael Van Beek in Bernhard Schima, skupaj z Matthiasom Langom, Rechtsanwalt, z naslovom za vročanje v Luksemburgu, je dne 8. decembra 2004 na Sodišče Evropskih skupnosti vložila tožbo proti Republiki Avstriji.
   Komisija Evropskih skupnosti Sodišču predlaga, da odloči:
   
               1)
            
            
               Republika Avstrija s tem, da je člen 1, člen 6(1) do (4), člen 7, člen 11, člen 12, člen 13, člen 15, člen 16(1) in člen 22, točka b, Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (1) nepopolno oziroma nepravilno prenesla v avstrijsko zakonodajo, ni izpolnila obveznosti pravilnega oziroma popolnega prenosa te direktive.
            
         
               2)
            
            
               Republiki Avstriji se naloži plačilo stroškov.
            
         Tožbeni razlogi in bistvene navedbe
   S to tožbo Komisija zatrjuje pomanjkljiv prenos Direktive 92/43/EGS s Komisiji notificiranimi oziroma njej znanimi izdanimi zadevnimi pravnimi predpisi dežel Koroške, Spodnje Avstrije, Zgornje Avstrije, Salzburga, Štajerske, Tirolske inVorarlberga v avstrijsko zakonodajo.
   Po mnenju Komisije so za območje posameznih zveznih dežel predpisi glede opredelitve pojmov (člen 1 direktive), glede splošnih ohranitvenih ukrepov (člen 6(1) direktive), v zvezi s prepovedjo slabšanja stanja (člen 6(2) direktive), o načrtih ali projektih, ki bi lahko pomembno vplivali na posebna ohranitvena območja (člen 6(3) in (4) direktive), glede ureditve varstva za direktivo o ohranjanju prosto živečih ptic (člen 7 direktive), glede spremljanja stanja ohranjenosti (člen 11 direktive), o ureditvi varstva živalskih vrst iz Priloge IV (a) (člen 12 direktive), o ureditvi varstva rastlinskih vrst iz Priloge IV (b) (člen 13 direktive), o prepovedanih napravah oziroma sredstvih za ujetje in ubijanje (člen 15 direktive), merila za odstopanje od členov 12 do 15 (člen 16(1)), in predpisi o namernem naseljevanju tujerodnih vrst (člen 22, točka b, direktive) nepopolno oziroma nepravilno preneseni.
   
      (1)  UL L 206, str. 7.